Holdøya

Holdøya er ei øy i Hadsel kommune i Nordland. Øya ligger ved innløpet til Sløverfjorden, på nordsiden av Austvågøya, og har et areal på ca. 0,8 km². Høyeste punkt er Valhaugen på 34 moh. Holdøya er forbundet med Austvågøya med ei ca. 130 meter lang fylling over den grunne Holdøyvalen, og fikk veiforbindelse til omverdenen da første del av Lofotens fastlandsforbindelse (i dag europavei 10) med den undersjøiske Sløverfjordtunnelen ble tatt i bruk 19. desember 1997. Det nordøstre innslaget til Sløverfjordtunnelen er i Kløvhaugan på Austvågøysiden, like ved avkjøringen til Holdøya.

Holdøya har flere små gårdsbruk på sør- og østsiden, men er i dag (2012) nesten fraflyttet. Øya (grunnkrets Holdøy) hadde 6 innbyggere i 2001, alle over 50 år.Statistisk sentralbyrå: Folkemengde, etter alder, bostedsstrøk og delområde/grunnkrets. 1866 Hadsel, 3. november 2001 (s. 51) I 1970 var folketallet 76.Statistisk sentralbyrå: Folke- og boligtelling 1. november 1970, 1866 Hadsel (s. 22)

Holdøy poståpneri ble opprettet 1. januar 1915, og postkontoret ble endelig nedlagt 1. mai 1996. Fra 1. november 1981 til 1. mai 1983 var postkontoret også nedlagt, og poststedet ble betjent av et brevhus. Postnummeret var 8480 fra 18. mars 1968 (da postnummer ble innført i Norge) til 1. juni 1980, og deretter 8495 fram til postkontoret ble endelig nedlagt.Postmuseets poststedsdatabase: 8495 Holløy i Vesteraalen (besøkt 30. mars 2012)Postmuseets poststedsdatabase: Holdøy (brevhus, besøkt 30. mars 2012)Postmuseets poststedsdatabase: Holdøy (postkontor, besøkt 30. mars 2012)

 Referanser 

Kategori:Øyer i Hadsel
Kategori:Bosetninger i Hadsel